CELEX: 62013CN0386
Language: da
Date: 2013-07-05 00:00:00
Title: Sag C-386/13: Sag anlagt den 5. juli 2013 — Europa-Kommissionen mod Republikken Cypern

7.9.2013   
            
            
               DA
            
            
               Den Europæiske Unions Tidende
            
            
               C 260/34
            
         Sag anlagt den 5. juli 2013 — Europa-Kommissionen mod Republikken Cypern
   (Sag C-386/13)
   2013/C 260/63
   Processprog: græsk
   
      Parter
   
   
      Sagsøger: Europa-Kommissionen (ved P. Hetsch, K. Herrmann og M. Patakia)
   
      Sagsøgt: Republikken Cypern
   
      Sagsøgerens påstande
   
   
               —
            
            
               Det fastslås, at Republikken Cypern har tilsidesat sine forpligtelser i henhold til artikel 27, stk. 1, i Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder (1) og om ændring og senere ophævelse af direktiv 2001/77/EF (2) og 2003/30/EF (3), idet den ikke har vedtaget alle de nødvendige love og administrative bestemmelser for at efterkomme dette direktiv, eller idet den under alle omstændigheder ikke har meddelt disse bestemmelser til Kommissionen.
            
         
               —
            
            
               Republikken Cypern pålægges i henhold til artikel 260, stk. 3, TEUF at betale en dagbøde på 11 404,80 EUR fra datoen for afsigelsen af Domstolens dom.
            
         
               —
            
            
               Republikken Cypern tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1)
            
            
               Europa-Parlamentets og Rådets direktiv 2009/28/EF af 23. april 2009 vedrører fremme af anvendelsen af energi fra vedvarende energikilder og ændring og senere ophævelse af direktiv 2001/77/EF og 2003/30/EF (herefter »direktiv 2009/28/EF«). I henhold til dettes artikel 1 fastsætter det en fælles ramme for fremme af energi fra vedvarende energikilder. Det fastsætter bindende nationale mål for den samlede andel af energi fra vedvarende energikilder i det udvidede endelige energiforbrug og for andelen af energi fra vedvarende energikilder på transportområdet. Det fastlægger regler for statistisk overførsel mellem medlemsstater, fælles projekter mellem medlemsstater og med tredjelande, oprindelsesgarantier, administrative procedurer, information og uddannelse samt adgang til elnettet for energi fra vedvarende energikilder. Det fastlægger bæredygtighedskriterier for biobrændstoffer og flydende biobrændsler.
            
         
               2)
            
            
               I henhold til artikel 27 i direktiv 2009/28/EF skulle medlemsstaterne vedtage de nødvendige nationale love for at efterkomme direktivet senest den 5. december 2010 og meddele Kommissionen disse retsforskrifter. En sådan meddelelse udgør en uadskillelig del af forpligtelsen til at gennemføre Den Europæiske Unions direktiver i national ret og af forpligtelsen til at samarbejde i god tro, hvilket ligeledes er afspejlet i artikel 260, stk. 3, TEUF.
            
         
               3)
            
            
               På grundlag af skrivelser fra de cypriotiske myndigheder og de nationale foranstaltninger, der er givet meddelelse om, har Kommissionen under den administrative procedure, og inden det blev besluttet at anlægge nærværende sag, fastslået, at Republikken Cypern ikke har vedtaget alle de nødvendige love og administrative bestemmelser for at bringe de nationale retlige rammer fuldt ud i overensstemmelse med direktiv 2009/28/EF, og Kommissionen har besluttet at anlægge sag ved Domstolen i henhold til artikel 258 TEUF, sammenholdt med artikel 260, stk. 3, TEUF med henblik på, at det fastslås, at Republikken Cypern har tilsidesat sine forpligtelser i henhold til dette direktivs artikel 27, stk. 1.
            
         
      (1)  EUT L 140 af 5.6.2009, s. 16.
   
      (2)  EFT L 283 af 27.10.2001, s. 33.
   
      (3)  EUT L 123 af 17.5.2003, s. 42.